Durant aquest temps el govern era en mans de l'aristocràcia representada pels "Hippobotis" (Ἱπποβόται, és a dir, 'els alimentadors de cavalls') que correspondrien als "Hippeis" (Ἱππείς) d'altres ciutats gregues. Aquesta aristocràcia era la propietària de les terres de la fèrtil plana de Lelàntion, entre Calcis i Erètria. Les dues ciutats es van disputar aquest territori i al van entrar en guerra per la seva possessió en el que es va conèixer com la Guerra Lelantina, on alguns dels estats més poderosos de l'antiguitat, com Atenes i Milet, hi van participar, segons Tucídides i Heròdot.